Шаһгали Чанборисов

Шаһгали  Чанборисов ( 1 сентябрь,1910 ел, Шланлыкүл, Богадин волосте , Бәләбәй өязе, Уфа губернасы, Россия Империясе - 1975, Казан, Татар АССР, РСФСР, СССР ) - Совет дәүләт эшлеклесе, полковник, Татар АССР эчке эшләр министры (1948- 1950).

 Биография 
Шаһгали Зиннәт улы Чанборисов 1910 елның 1 сентябрендә хәзерге Башкортстан территориясендәге Шланлыкүл авылында туган . Милләте буенча - татар  .

1930 елда  КПСС ка керә  . 1932 елда аны Уфа шәһәр хәрби комиссариаты хезмәткә чакыра, соңрак ул ОГПУ - НКВД органнарында хезмәт итә.

1936 елда дәүләт куркынычсызлыгының кече лейтенанты дәрәҗәсенә ия була . Ул  НКВДның  Архангель район бүлеге мөдире булып эшли.

1937 елда Башкорт АССР НКВД Дәүләт куркынычсызлык идарәсе 4 бүлегенең 3 бүлек начальнигы ярдәмчесе итеп билгеләнә  . 

1938 елда БАССР НКВД 4 нче УГБ бүлегенең 2 нче бүлеге начальнигы  вазыйфасына күчерелә, аннары дәүләт куркынычсызлыгы лейтенанты дәрәҗәсенә күтәрелә  . 

1941 елдан Татар Автономияле Совет Социалистик Республикасының Эчке эшләр буенча Комиссары урынбасары булып эшли, дәүләт куркынычсызлыгы подполковнигы дәрәҗәсенә ия була .

Шаһгали Зиннәт улы Чанборисов  репрессияләрдә актив катнаша.

Бөек Ватан сугышы башлангач, Чанборисов армиягә китә.

1945 елга кадәр 48 нче Армиядә СССРның НКВД оператив төркеме башлыгы булып эшли, кулга алынган немец әсирләреннән сорау ала .

1946-1947 елларда Эчке эшләр министрлыгының  җитәкче кадрларын яңадан әзерләү курслары тыңлаучысы  була, аннары кабат министр урынбасары итеп билгеләнә .

1948 елның 16 февралендә  П. Н. Горбулин урынына ТАССР эчке эшләр министры итеп билгеләнә  . Ул шулай ук ТАССР II чакырылышының Югары Советы депутаты була  . 

1950 елда Чанборисов Луглаг идарәсенең коммуналь-эксплуатация бүлеге начальнигы була, ә 1951 елдан эзлекле рәвештә махсус бүлек начальнигы, контрагент эшләре бүлеге начальнигы, Карагандадагы ком лагере идарәсенең 2 нче бүлеге начальнигы вазыйфасын башкара. 

1954 елда СССР Эчке эшләр министры С. Н.Круглов төзәтү-хезмәт лагерьлары һәм колонияләре җитәкчеләре киңәшмәсендә «кадрлар сайлау һәм урнаштыру практикасында җитди җитешсезлекләр һәм хаталар булган», дип хәбәр итә. Әйтик, лагерьлар системасына "яраксыз эшчеләрнең күп өлеше" җибәрелгән. Шул ук елның 18 сентябрендә Чанборисов  отставкага җибәрелә.

1954-1955 елларда "Стройматериалы" Караганда тресты идарәсе урынбасары, 1955-1957 елларда - Караганда өлкәсе сәнәгать бүлеге начальнигы, 1957-1964 елларда - Казандагы "Татнефтепроводстрой" тресты идарәсе  урынбасары була. Татарстанда нефть сәнәгатен үстерүдә, аерым алганда,  Баулы һәм Ромашкино өлкәләрендә нефть үткәргечләре төзелешендә катнаша.
1964 елда лаеклы ялга чыга.   Казанда Жуковский урамында яши. 
1975 елда вафат була.

 Бүләкләре 

 Кызыл Байрак ордены (21 апрель, 1945) - "Хөкүмәтнең махсус бурычларын уңышлы башкарган өчен"   .
 Кызыл Йолдыз ордены (20 сентябрь, 1943) - "Ватан сугышы вакытында Хөкүмәтнең бурычларын үрнәк итеп башкару өчен"   .
 "Сугышчан  хезмәтләре  өчен" медале (1945 елның 15 гыйнвары) - "гаскәрләрдә, НКВДда һәм полициядә хезмәт иткән өчен"   .
 "1941-1945 елгы Бөек Ватан сугышында Германияне җиңгән өчен" медале.
 "Кенигсбергны яулап алу өчен" медале  .

 Искәрмәләр 

 Әдәбият 
















 Сылтамалар 



Төркем:Татарстан АССР министрлары
Төркем:Әлифба буенча шәхесләр
Төркем:«1941-1945 еллардагы Бөек Ватан сугышында Алманияне җиңгән өчен» медале белән бүләкләнүчеләре
Төркем:Сугышчан хезмәтләре өчен медале белән бүләкләнүчеләр
Төркем:Кызыл Йолдыз ордены кавалерлары
Төркем:Кызыл Байрак ордены кавалерлары
Төркем:Казанда вафатлар
Төркем:1975 елда вафатлар
Төркем:31 декабрь көнне вафатлар
Төркем:Бәләбәй өязендә туганнар
Төркем:1910 елда туганнар
Төркем:1 сентябрь көнне туганнар